บาทเปิดตลาด 35.32/35 บาทต่อดอลล่าร์
เงินบาทเปิดตลาด 35.32/35 บาทต่อดอลล่าร์ ทิศทางทรงตัว ติดตามถ้อยแถลงประธานเฟดคืนนี้
29 มี.ค. 2559

เงินบาทเปิดตลาด 35.32/35 บาทต่อดอลล่าร์ ทิศทางทรงตัว ติดตามถ้อยแถลงประธานเฟดคืนนี้
นักบริหารเงิน เปิดเผยว่า เงินบาทเปิดตลาดเช้านี้ทรงตัวอยู่ที่ระดับ 35.32/35 บาท/ดอลลาร์ ใกล้เคียงกับช่วงปิดตลาดเย็นวานนี้ และเป็นทิศทางเดียวกับค่าเงินภูมิภาค หลังดอลลาร์กลับมาอ่อนค่า
"บาททรงตัวหลังดอลลาร์กลับมาอ่อนค่าเนื่องจากตัวเลขเศรษฐกิจสหรัฐเมื่อคืนออกมาน่าผิดหวัง ทำให้ตลาดคาดเดาว่าเฟดอาจชะลอการปรับขึ้นดอกเบี้ยออกไปอีก ประกอบกับมีแรงเทขายดอลลาร์ทำกำไร" นักบริหารเงิน กล่าว
ตลาดรอดูการกล่าวสุนทรพจน์ของประธานธนาคารกลางสหรัฐ (เฟด) คืนนี้ว่าจะส่งสัญญาณในเรื่องของอัตราดอกเบี้ยอย่างไร
นักบริหารเงิน คาดว่า เงินบาทจะเคลื่อนไหวอยู่ในกรอบระหว่าง 35.30-35.40 บาท/ดอลลาร์
"วันนี้บาทน่าจะแกว่งตัวในกรอบแคบๆ รอปัจจัยใหม่" นักบริหารเงิน กล่าว